ვუპერტალის უნივერსიტეტი

ვუპერტალის უნივერსიტეტი (გერმ. Bergische Universität Wuppertal, აბრევიატურა BUW) — გერმანული სამეცნიერო დაწესებულება და სახელმწიფო უნივერსიტეტი, რომელიც მდებარეობს ქალაქ ვუპერტალში, ჩრდილოეთ რაინ-ვესტფალიის მხარეში. ისტორია უნივერსიტეტი დაარსდა 1972 წელს რეგიონული საინჟინრო, სამრეწველო ხელოვნებისა და პედაგოგიური სასწავლებლების გაერთიანების შედეგად. სასწავლო პროცესი 1972-1973 წლების ზამთრის სემესტრში დაიწყო და თავდაპირველად 3 500 სტუდენტს ემსახურებოდა. 1977 წელს გაიხსნა მთავარი კამპუსი გრიფლენბერგში. 1978 წელს უნივერსიტეტი გახდა გერმანიის კვლევითი ფონდის (DFG) წევრი. 2003 წლიდან სასწავლებელმა მიიღო ამჟამინდელი სახელწოდება - Bergische Universität Wuppertal. 2024-2025 წლების მონაცემებით, უნივერსიტეტში 21 000-ზე მეტი სტუდენტი სწავლობს. სტრუქტურა და ორგანიზაცია უნივერსიტეტი დაყოფილია 8 ძირითად ფაკულტეტად: ჰუმანიტარული და კულტურული კვლევები; ჰუმანური და სოციალური მეცნიერებები; ბიზნესისა და ეკონომიკის შუმპეტერის სკოლა; მათემატიკა და საბუნებისმეტყველო მეცნიერებები; არქიტექტურა, სამოქალაქო მშენებლობა, მანქანათმშენებლობა და უსაფრთხოება; ელექტროტექნიკა, საინფორმაციო და მედია ტექნოლოგიები; დიზაინი და ხელოვნება; საგანმანათლებლო კვლევების ინსტიტუტი (IfB). კამპუსები უნივერსიტეტს გააჩნია სამი ძირითადი კამპუსი: გრიფლენბერგის კამპუსი (Grifflenberg): მთავარი კამპუსი ელბერფელდში; ფროიდენბერგის კამპუსი (Freudenberg): ელბერფელდი; ჰასპელის კამპუსი (Haspel): უნტერბარმენი. 2004-2010 წლებში უნივერსიტეტში განთავსებული იყო გერმანიაში რიგით მეორე სუპერკომპიუტერი ALiCEnext, რომელიც გამოიყენებოდა ელემენტარული ნაწილაკების ფიზიკისა და გამოყენებითი კომპიუტერული მეცნიერებების სფეროში კვლევებისთვის. აკადემიური რეიტინგები 2024 წლის Times Higher Education (THE) მსოფლიო უნივერსიტეტების რეიტინგში ვუპერტალის უნივერსიტეტი 501–600-ე ადგილებს იკავებს მსოფლიო მასშტაბით, ხოლო გერმანიაში 42-45-ე ადგილზეა. 2011 წლის CHE-Ranking-ის მიხედვით, ეკონომიკის ფაკულტეტმა (შუმპეტერის სკოლა) ერთ-ერთი უმაღლესი შეფასება (1.9 ქულა) მიიღო, რაც ბევრად აღემატებოდა ქვეყნის საშუალო მაჩვენებელს. ცნობილი პროფესორები გერდ ფალტინგსი - მათემატიკოსი, ფილდსის მედლისა და აბელის პრემიის ლაურეატი. ბაზონ ბროკი - ხელოვნების თეორეტიკოსი. ლევ კოპელევი - მწერალი და ლიტერატურის ისტორიკოსი. რესურსები ინტერნეტში ოფიციალური საიტი (in English) სქოლიო